31980R2940
L 305/17
JURNALUL OFÍCIAL AL UNIUNII EUROPENE
REGULAMENTUL (CEE) NR. 2940/80 AL COMISIEI
din 13 noiembrie 1980
de modificare a Regulamentului (CEE) nr. 1963/79 de stabilire a normelor de aplicare a restituirii la producție pentru uleiurile de măsline utilizate la fabricarea anumitor conserve
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul nr. 136/667CEE al Consiliului din 22 septembrie 1966 privind organizarea comună a piețelor în sectorul uleiurilor și grăsimilor (1), modificat ultima dată de Regulamentul (CEE) nr. 1917/80 (2),
având în vedere Regulamentul (CEE) nr. 2749/78 al Consiliului din 23 noiembrie 1978 privind comerțul cu uleiuri și grăsimi între Comunitate și Grecia (3),
având în vedere Regulamentul (CEE) nr. 591/79 al Consiliului din 26 martie 1979 de stabilire a normelor generale privind restituirea la producție pentru uleiurile de măsline utilizate la fabricarea anumitor conserve (4), în special articolul 9,
întrucât articolul 4 alineatul (1) și articolul 5 alineatul (2) din Regulamentul (CEE) nr. 591/79 prevăd faptul că uleiul de măsline, produs în Comunitate și utilizat la fabricarea conservelor, beneficiază de o restituire la producție majorată cu o valoare egală cu ajutorul pentru consum valabil în ziua aplicării restituirii;
întrucât uleiul de măsline de origine comunitară, utilizat la fabricarea conservelor și cumpărat de producători în ambalaje cu un conținut net mai mic sau egal cu 5 litri, a beneficiat de ajutorul la consum prevăzut la articolul 11 din Regulamentul nr. 136/66/CEE; întrucât, prin urmare, numai uleiul de măsline produs în Comunitate și cumpărat în vrac de către fabricanții de conserve poate beneficia, cu titlu de restituire la producție, de suma prevăzută la articolul 4 alineatul (1) și articolul 5 alineatul (2) din Regulamentul (CEE) nr. 591/79; întrucât este oportună modificarea în consecință a Regulamentului (CEE) nr. 1963/79 (5);
întrucât măsurile prevăzute în prezentul regulament sunt în conformitate cu avizul Comitetului de gestionare a uleiurilor și grăsimilor,
ADOPTĂ PREZENTUL REGULAMENT:
Articolul 1
Regulamentul (CEE) nr. 1963/79 se modifică după cum urmează:
1.
Articolul 1 litera (a) se înlocuiește cu următorul text:
„(a)
cantitatea de ulei de măsline, defalcată în funcție de origine și prezentare, intrată în întreprindere.”
2.
Se inserează articolul 9a, după cum urmează:
„Articolul 9a
Pentru calculul valorii restituirii, dispozițiile articolul 4 alineatul (1) al doilea paragraf sau ale articolul 5 alineatul (2) din Regulamentul (CEE) nr. 591/79 se aplică numai cu condiția ca uleiul de măsline utilizat la fabricarea conservelor să fie produs în Comunitate și să fie cumpărat de producător în ambalaje cu un conținut net mai mare de 5 litri.”
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 noiembrie 1980.